  Туспуктэм: Наталия Сильвестрова Наталия Сильвестрова 22-тӥ южтолэзе Удмуртиын пильмо луоз, сайкытскылоз, уйин дырын-дырын кӧня ке зороз, кот лымы усёз, нуназе куддыр ӧжыт зороз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин лымшор но шундыпуксён вискысь, нуназе шундыпуксён палась секундскын 9-14 метре пельтоз. Элькунъя уйин -1…+4, нуназе +2…+7 градус возиськоз. Сюресъёс вылын интыен йӧвалег. Омыр зӥбет луло узвесь юбоя 741 миллиметр луоз, омырлэн мускытлыкез – 73 процент. Тодэ вайытом, таяз арняе Удмуртиын шуныт куазь возиськоз. Тегъёс: Удмуртия куазь  